Diari Oficial de la Generalitat Valenciana


Sumari del DOGV 2201, del 07-02-1994 (1994/830463)

DECRET 9/1994, d'11 de gener, del Govern Valencià, pel qual s'aprova el conveni que ha de subscriure la Generalitat Valenciana i la Companya Electra del Maestrazgo, S. A, per a l'electrificació de la masia Collet i fàbrica Giner de Morella.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/11/9/dof/vci/html**

### Dades del document

Número de DOGV
:   2201

Data del DOGV
:   07-02-1994

Secció del DOGV
:   DISPOSICIONS GENERALS

Número del document
:   1994/830463


Data del document
:   11-01-1994

Organisme emissor
:   Conselleria d'Economia i Hisenda

Tipus de document
:   Decret

DECRET 9/1994, d'11 de gener, del Govern Valencià, pel qual s'aprova el conveni que ha de subscriure la Generalitat Valenciana i la Compañía Electra del Maestrazgo, SA, per a l'electrificació de la masia Collet i fàbrica Giner de Morella. [94/0816]  
Mitjançant escriptura de compra-venda atorgada amb data 30 de desembre de 1988, davant el notari de Valencia Sr. Octavio Talón Martínez, la Generalitat Valenciana adquirí la finca rústica situada en terme municipal de Morella, denominada masia Collet i fàbrica Giner, que consta en l'Inventari General de Béns i Drets de la Generalitat Valenciana amb el núm. A01/12/080/0002.  
La Generalitat Valenciana està realitzant l'electrificació de l'antiga fàbrica Giner, composta per un centre de transformació amb una potència màxima de 400 kV i una línia de mitja tensió de 5.598 kW de potència màxima, segons projectes presentats a la Conselleria d'Indústria, Comerç i Turisme (expedient 158/93 i 159/93).  
El Servei de Gestió Immobiliària de la Conselleria d'Economia i Hisenda sol.licita la tramitació de l'expedient per a l'aprovació d'un conveni amb la Compañía Electra del Maestrazgo, SA, per a cedir a l'empresa esmentada l'ús d'uns terrenys de 10,97 m2. de superfície, situats en la masia Collet i fàbrica Giner de Morella, que confronten per totes les bandes amb la propietat de la Generalitat Valenciana, i diverses instal·lacions i xarxes elèctriques.  
D'acord amb el que estableix l'article 41 i següents de la Llei de Patrimoni de la Generalitat Valenciana, a proposta del Conseller d'Economia i Hisenda, amb la deliberació prèvia del Govern Valencià en la reunió del dia 11 de gener de 1994,  
DECRETE  
Article primer  
Amb la finalitat d'electrificar l'antiga fàbrica Giner de Morella s'aprova el conveni que s'ha de subscriure entre la Generalitat Valenciana i la Compañía Electra del Maestrazgo, SA, que s'adjunta com a annex.  
Article segon  
La cessió efectuada en l'estipulació primera del conveni queda condicionada a la utilització dels béns i instal·lacions cedits a la Compañía Electra del Maestrazgo, SA, amb l'única finalitat de mantenir l'assenyalat centre de transformacions i les instal·lacions i xarxes annexes, i revertirà a la Generalitat Valenciana en el moment en què la companyia cessionària deixe de complir aquesta condició.  
DISPOSICIÓ FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
Valencia, 11 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ  
ANNEX  
Conveni entre la Generalitat Valenciana i la Companía Electra del Maestrazgo, SA  
1r. La Generalitat Valenciana està realitzant l'electrificació de l'antiga fàbrica Giner, composta per un centre de transformació amb una potència màxima de 400 kV i una línia de mitja tensió de potència màxima de 5.598 kW, d'acord amb els projectes tramitats en el servei territorial d'Indústria i Energia, segons els expedients número 158/93 i 159/93.  
2n. Els costos d'execució de les instal·lacions d'electrificació esmentades, segons factures o pressupostos originals són els següents:  
a. Xarxes de mitja tensió 4.034.967 PTA  
b. Centres de transformació 67.413.823 PTA  
Aquests costos són provisionals a falta de facturar el total de les instal·lacions.  
Cadascun d'aquests costos inclouen les despeses inherents a permisos, llicències, projectes, expropiacions, etc., justificats com cal.  
3r. D'acord amb això resulta un cost per kW de 28.681,79 PTA. en baixa tensió i de 720,79 PTA en mitja tensió resultant de les expressions següents:  
Baixa tensió  
 a b+c 4.816.440 68.136.699+0  
 + = + = 720,79+27.961 = 28.681,79 PTA  
 L C 5.598 360  
Mitja tensió  
 a  
 = 720'79 PTA  
 L  
Sent a, b i c els costos descrits en el punt anterior, L la potència màxima de transport de les xarxes de mitja tensió en kW i C la potència dels centres de transformació en kW, considerant en ambdós casos un cosinus psi = 0,9.  
4t. Avaluades les necessitats d'electrificació de la Generalitat Valenciana resulta l'existència d'una potència sobrant de 293 kW en el centre de transformació i de 5.571 kW en la xarxa de mitja tensió, capaç de ser utilitzada per tercers usuaris.  
5è. Per tot això, i acollint-se al que disposa el Reial Decret 2949/1982, de 15 d'octubre, del Reglament d'Escomeses Elèctriques, ambdues parts subscriuen aquest conveni d'acord amb les següents  
ESTIPULACIONS  
Primera. La Generalitat Valencia cedeix a la Compañía Electra del Maestrazgo, SA l'ús dels terrenys de 10,97 m2. de superfície situats en la masia Collet i fàbrica Giner de Morella, que confronten per totes les bandes amb la propietat de la Generalitat Valenciana.  
Igualment se cedeixen a la companyia esmentada les instal·lacions objecte d'aquest conveni, entre les quals es troben les construïdes sobre el terreny assenyalat anteriorment.  
Segona. L'empresa elèctrica liquidarà els corresponents drets d'escomesa als futurs usuaris que utilitzen les instal·lacions esmentades, afegint-hi els costos anteriors per kW contractat, segons corresponga a usuari de baixa tensió o de mitja tensió, en concepte de compensació per instal·lacions realitzades a l'empara d'aquest conveni.  
Tercera. L'empresa elèctrica pagarà a la Generalitat Valenciana durant els cinc anys següents a la firma d'aquest contracte, prorrogable per un altre període igual, les quantitats resultants de multiplicar el cost per kW contractat pels kW contractats per cada nou usuari, mitjançant transferència bancària al compte que es designe a l'efecte, a mesura que vaja solicitant-se la potència sobrant posada a la seua disposició en el termini màxim d'un mes comptat des de la data de cada contractació.  
A aquest efecte els costos per kW establerts en aquest conveni s'actualitzaran multiplicant-los per la quantitat resultant de dividir l'import del barem total de l'article 9 del Reial Decret 2949/1982, en el moment de la contractació, per tercers, dels nous subministraments, pel mateix barem vigent en el moment del conveni.  
Quarta. Esgotada la potència sobrant en baixa i mitja tensió, l'empresa elèctrica ho comunicarà als promotors i al Servei Territorial d'Indústria i Energia, donant per acabat aquest conveni, que no inclou les ampliacions o extensions de les xarxes necessàries per a cada nou subministrament.  
Cinquena. La Generalitat Valenciana, com a cedent de les instal·lacions, podrà renunciar en qualsevol moment als drets derivats d'aquest conveni.  
Sisena. El Servei Territorial d'Indústria i Energia de Castelló haurà d'emetre resolució favorable per a la plena validesa d'aquests acords.  
Setena. Ambdues parts se sotmeten al Servei Territorial d'Indústria i Energia de Castelló per a resoldre les controvèrsies que se'n puguen plantejar de l'estricte compliment.


Còpia Permalink ELI